AaB har ikke slået AC Horsens i de seneste fem Superliga-kampe. Omvendt har AaB blot tabt et enkelt ud af i alt 16 Superliga-opgør mod samme modstander. AaB's cheftræner Kent Nielsen anerkender, at et godt resultat i morgen er vigtigt. - Vores to seneste kampe mod OB og Brøndby I.F. har med fine præstationer og gode resultater bekræftet os i vores egen styrke, og med den sædvanlige flotte opbakning på Energi Nord Arena er det selvfølgelig vores ambition at præstere på samme niveau mod AC Horsens, siger Kent Nielsen og fortsætter: - Vi skal bruge et godt resultat for at hænge på i Superligaens øverste halvdel, selvom der venter en svær opgave mod rækkens mest målfarlige mandskab. AC Horsens er ikke kun farlige på grund af Gilberto Macenas mange scoringer. De har et varieret angrebsspil, hvorfor man som modstander skal forholde sig til flere ting, konstaterer Kent Nielsen, der har udtaget følgende 19 navne: 1 Nicolai Larsen, 2 Patrick Kristensen, 4 Lasse Nielsen, 5 Kenneth Emil Petersen, 7 Anders Due, 8 Rasmus Würtz, 9 Thomas Augustinussen, 11 Nicklas Helenius, 14 Mathias Wichmann, 16 Kasper Bøgelund, 17 Chris Rolfe, 18 Lucas Andersen, 20 Henrik Dalsgaard, 21 Nicholas Gotfredsen, 22 Carsten Christensen, 23 Nicolaj Thomsen, 26 Jakob Ahlmann, 29 Rolf Toft og 30 Kayke. AaB må se bort fra en karantæneramt Kjetil Wæhler og en skadet Jeppe Curth.

Referat:
Patrick Kristensen og Kenneth Emil Petersen er tilbage efter henholdsvis en skade og overstået karantæne, når AaB møder AC Horsens lørdag.